கேள்வி: சதனம் வாசுதேவன் என்பது என்ன?
பதில்: சதனம் வாசுதேவன் (''Sadanam Vasudevan'') இந்தியா கேரளம் மாநிலத்தைச் சேர்ந்த ஒரு தாள கலைஞர் ஆவார். பாரம்பரிய கேரள இசைக் கருவியான செண்டை என்ற தாள இசைக்கருவியில் இவர் தாளம் வாசிக்கிறார். தயாம்பகா மற்றும் கதகளி இரண்டு நிகழ்ச்சிகளிலும் வாசுதேவன் நன்கு அறியப்பட்ட கலைஞராக உள்ளார். 2013 ஆம் ஆண்டு கேரள அரசிடமிருந்து பல்லவூர் அப்பு மாரர் விருதைப் பெற்றார். 2019 ஆம் ஆண்டில் கேரள சங்கீத நாடக அகாடமி உறுப்பினர் தகுதியையும் பெற்றார். பிரித்தானிய இந்தியாவின் மலபார் மாவட்டம் அங்காடிபுரம் கரீம்நாய்க்கல் மீனாட்சி அம்மாவுக்கும் சேனங்கரா கோபாலன் நாயருக்கும் மகனாக 1945ஆம் ஆண்டு பிறந்தார். சதனம் வாசுதேவன், ஏழாவது வயதில் செண்டை இசைக்கருவியை கற்கத் தொடங்கினார். பின்னர் பாலக்காடு ஒற்றப்பாலம் அருகே பேரூர் கிராமத்தில் முன்னணி கதகளி நிறுவனமான காந்தி சேவா சதன் சேர்ந்தார், மேலும் பல்லசனா சந்திரமன்னாடியாரின் சீடராக தனது படிப்பைத் தொடர்ந்தார். பின்னாளில் இதே சதனத்தில் செண்டை ஆசிரியரானார். மட்டனூர் சங்கரன் குட்டி போன்ற பல புகழ்பெற்ற கலைஞர்களின் குருவாகத் திகழ்ந்தார். மத்தளம், இடக்கை, திமிலை இசைப்பதிலும் சதனம் வாசுதேவன் வல்லவராவார் .